[{"text_idx": "#000001", "text": "Aastavahetus to\u0303otas legendaarse hulkurkoera Z\u030coriku eest hoolitsevale Viktoria Ger\u2018i perele tulla sedapuhku kurb \u2013 eakas koer ei so\u0308o\u0308nud juba kolmandat pa\u0308eva ja lamas u\u0308sna apaatselt. Lisaks oli ta u\u0308ks silm punane ja paistes. Koerake toimetati taas Loomade Kiirabi Kliinikusse toibuma. Oli selge, et pa\u0308ris oma jo\u0303udedega ta enam va\u0308lja ei vea ja inimene peab oma abika\u0308e ulatama. Ja taas astus Z\u030corik to\u0303elise surmapo\u0303lgurina juba ja\u0308rgmisel pa\u0308eval haiglast oma jalal va\u0308lja."}, {"text_idx": "#000002", "text": "\u201cTa on juba vana ja veterinaaride vo\u0303imalused lo\u0303ppevad paratamatult otsa,\u201d to\u0303des tema eest hoolitsenud loomaarst dr.Laura-Liis Mik ja lisas, et Z\u030corikul on bakteriaalne po\u0303iepo\u0303letik, segaehhogeenne muutus u\u0308hes neerus ning maksas ja po\u0303rnas on toimunud muutused, mis tulenevalt east on absoluutselt normaalsed."}, {"text_idx": "#000003", "text": "Kasvajat arstid ei tuvastanud ja alul pidi Z\u030corikut ka sundso\u0308o\u0308tma. Sellest ko\u0303igest oli abi ja juba ja\u0308rgmisel pa\u0308eval na\u0308itas eakas veteran, et kavatse veel elule alla vanduda."}, {"text_idx": "#000004", "text": "\u201cTa on igiliikur! To\u0303eline igiliikur\u201d, oskas assistent Karin Krutob teda uksest va\u0308lja saates vaid ka\u0308si laiutades o\u0308elda. Z\u030corik elab ta\u0308na Maardu la\u0308histel Viktoria juures. Irina Mints\u030cikova, sama naine, kes ta eest ka Kalamajas hoolitses, viib igakuiselt turult ostetud va\u0308rsket liha, sest toiduga a\u0308ra hellitatud vanur lihtsalt muud ei so\u0308o\u0308. Ko\u0303ik Z\u030corikuga seotud kulud kannab vastavalt kokkuleppele Loomapa\u0308a\u0308stegrupp MTU\u0308."}]